**CONTRACT**

**de finanţare nerambursabilă**

**nr………….din………………..**

În conformitate cu HCJ nr............, prin care se aprobă Ghidul solicitantului – Programul județean pentru finanțarea nerambursabilă din bugetul propriu al Județului Brașov a proiectelor sportive – ***Programul Sportul de performanță*** pe anul 2018,

Unitatea Administrativ-Teritorială Judeţul Braşov, cu sediul în municipiul Braşov, B-dul Eroilor nr. 5, tel/fax 0268/410777/475576, având cod fiscal nr. 4384150 şi cont bancar nr. RO08 TREZ 24A6 7500 0592 000X deschis la Trezoreria Municipiului Braşov, reprezentată legal prin Adrian-Ioan Veştea, Preşedintele Consiliului Judeţean Braşov, denumită în continuare **AUTORITATE FINANŢATOARE**,

şi

......................................................., cu sediul în localitatea ......................, str. ............................... nr. ........, judeţul......................, telefon .................., cont bancar .................................., deschis la ..........................................., Certificat de identitate sportivă *-* **CIS**nr. *.................*, cod fiscal ……………….., reprezentată prin ................................................, denumită în continuare **BENEFICIAR**,

au încheiat prezentul Contract de finanțare a proiectului ................................., denumit în continuare **PROIECT.**

**CAP. I. OBIECTUL ŞI VALOAREA ȘI DURATA CONTRACTULUI**

**Art.1.** (1) Prezentul contract are ca obiect finanțarea din bugetul propriu al Județului Brașov, conform H.C.J. nr............, a acţiunilor/activităţilor pe care Beneficiarul le va desfășura în cadrul Proiectului, în conformitate cu cererea de finanţare şi cu anexele la aceasta (Anexele 1.1, 1.2, 1.3., 1.4.).

(2) Costul total al Proiectului este:

|  |  |  |  |  |
| --- | --- | --- | --- | --- |
| Costul total al proiectului  - lei - | Cheltuieli eligibile - lei - | | | Cheltuieli neeligibile  - lei - |
| Total cheltuieli eligibile, din care:  - lei - | Contribuţia proprie şi/sau atrasă a Beneficiarului  - lei - | Finanţarea nerambursabilă  - lei - |
| 1 = 2 + 5 | 2 = 3 + 4 | 3 | 4 | 5 |
|  |  |  |  |  |

**Art.2.** (1) Valoarea contractului este de ………………., reprezentând finanțarea nerambursabilă alocată Proiectului de către Autoritatea Finanţatoare, adică ……..% din totalul cheltuielilor eligibile ale acestuia.

(2) Valoarea finanțării nerambursabile nu poate fi modificată în sensul majorării acesteia. În cazul în care valoarea totală a cheltuielilor eligibile realizate în urma implementării proiectului creşte față de valoarea convenită prin contract, diferența rezultată este suportată în întregime de Beneficiar.

(3) În cazul în care valoarea totală a cheltuielilor eligibile realizate în urma implementării proiectului scade faţă de valoarea convenită prin contract datorită unor economii realizate pe anumite categorii de cheltuieli din bugetul proiectului, fără a afecta însă realizarea tuturor activităţilor asumate de Beneficiar, precum şi scopul, obiectivele şi rezultatele proiectului, sumele vor fi decontate astfel:

a) pe o linie bugetară cu cheltuielile eligibile realizate provenind numai din finanţarea nerambursabilă, valoarea finanţării nerambursabile va fi diminuată cu diferenţa rezultată.

b) pe o linie bugetară cu cheltuielile eligibile realizate provenind din finanţarea nerambursabilă şi din cofinanţarea Beneficiarului, se va deconta cu prioritate valoarea cofinanţării până la epuizarea sumei, valoarea finanţării nerambursabile fiind diminuată cu diferenţa rezultată.

c) în situaţia în care, la finalul implementării proiectului, Beneficiarul nu realizează procentul de cofinanţare asumat prin contract, autoritatea finanţatoare va proceda la recalcularea finanţării nerambursabile în scopul respectării procentului prevăzut la alin.(1).

(4) Finanţarea nerambursabilă nu poate fi utilizată pentru activităţi generatoare de profit. În cazul veniturilor obţinute din vânzarea de bilete sau din orice alte surse în perioada de implementare a proiectului, sumele încasate se utilizează exclusiv pentru acoperirea cheltuielilor de realizare a proiectului.

**Art.3**. (1) Prezentul contract intră în vigoare la data semnării lui de către părţi şi încetează odată cu îndeplinirea tuturor obligaţiilor prevăzute în prezentul contract, dar nu mai târziu de data de 31.12.2018.

(2) Data limită până la care trebuie finalizate activităţile proiectului, inclusiv plăţile efectuate de Beneficiar este .................................., conform cererii de finațare depuse*.*

**CAP. II. VIRAREA SUMELOR REPREZENTÂND FINANȚAREA NERAMBURSABILĂ**

**Art.4.** Autoritatea Finanțatoare virează direct în contul Beneficiarului sumele reprezentând finanțarea nerambursabilă alocată Proiectului în trei tranșe, în baza facturilor emise de Beneficiar pentru fiecare tranșă și a solicitării scrise a acestuia, după următoarea procedură:

* Prima tranșă se acordă în avans, în sumă de .................. lei (dar nu mult de 30% din valoarea totală a finanțării nerambursabile).

Decontul pentru această tranșă, atașat la raportul intermediar, se va depune în termen de 10 zile de la cheltuirea sumei, dar cu cel puțin 45 de zile înainte de data la care se finalizează activitățile.

* Tranșa a doua, în sumă de ………………. (dar nu mai mult de 55% din valoarea totală a finanțării nerambursabile), se acordă în termen de cel mult 15 de zile calendaristice de la depunerea raportului intermediar, dacă acesta este validat de către Autoritatea Finanțatoare. Decontul pentru această tranșă, atașat la raportul final, va fi depus în maximum 10 zile de la încheierea activităților Proiectului (inclusiv a plăților din cadrul acestuia), dar cu cel puțin 20 de zile înainte de data la care se încheie contractul.
* Tranșa finală se acordă după depunerea raportului final. Suma exactă, reprezentând diferența până la valoarea integrală a finanțării nerambursabile justificate, va fi stabilită de către Autoritatea Finanțatoare după verificarea decontului și raportului final, și va fi comunicată Beneficiarului pentru a fi facturată, în termen de 15 zile calendaristice de la depunerea acestor documente.

**CAP. III. DREPTURILE ŞI OBLIGAŢIILE PĂRŢILOR**

**Art. 5.** **Beneficiarul are următoarele drepturi şi obligaţii:**

1. Să i se respecte dreptul la confidențialitate în ceea ce privește informațiile incluse în cererea de finanțare.
2. Să i se vireze în cont sumele aferente celor trei tranșe, în termenii stipulați în contract.
3. Să implementeze Proiectul așa cum este prevăzut în prezentul contract și anexele acestuia, să utilizeze sumele primite exclusiv pentru finanțarea activităților, să asigure comunicarea eficientă și operativă a problemelor tehnice și financiare între Beneficiar și Autoritatea Finanțatoare.
4. Să notifice Autoritatea Finanțatoare cu privire la orice modificare pe care intenționează să o aducă informațiilor cuprinse în cererea de finanțare în cel mai scurt timp posibil, pentru aprobarea acesteia, în cazul în care Autoritatea o consideră acceptabilă, și pentru a oferi posibilitatea monitorizării activităților de către reprezentanții Autorității.
5. În cazul unei modificări survenite din cauze independente de voința Beneficiarului, acesta

va anunța Autoritatea Finanțatoare în cel mai scurt timp posibil, iar aceasta va decide continuarea sau rezilierea contractului.

(6) Să cofinanţeze în procent de …………….% cheltuielile eligibile din cadrul proiectului.

(7) Să emită facturi pentru fiecare tranşă pe care o solicită Autorităţii Finanţatoare.

(8) Să întocmească şi să transmită Autorității Finanțatoare, în termenele stabilite la Capitolul II, raportul intermediar și cel final (anexe RC01, RC02, RC03, RC04 și RC05), însoțite de deconturi și documente justificative.

Documentele justificative se depun pentru finanțarea nerambursabilă, contribuţia proprie și cheltuielile neeligibile.

Raportul final de activitate va cuprinde toate activitățile Proiectului, respectiv toate cheltuielile efectuate (înglobându-le și pe cele din raportul intermediar). În formularele de decont RC03 și RC04 depuse la raportarea intermediară se vor completa în continuare secțiunile pentru raportarea narativă a proiectului si cheltuielile efectuate până la finalizarea proiectului.

Beneficiarul va respecta prevederile din Ghidul solicitantului, subcapitolele 5.4. Decontarea cheltuielilor și 5.5. Efectuarea plăţilor.

(9) Să restituie Autorității Finanțatoare, în termen de 15 zile calendaristice de la data comunicării notificării, sumele nejustificate sau justificate necorespunzător. În cazul neachitării obligației de plată se vor percepe majorări de întârziere conform art 183, alin 2 din Legea 207/2015.

(10) Să documenteze foto/video/audio activităţile/evenimentele Proiectului într-un mod din care să rezulte data şi locul desfăşurării lor, participanţii, publicul şi orice alte elemente care au presupus cheltuieli ce urmează să fie propuse pentru decont şi/sau ar putea contribui la validarea rapoartelor finale și să le atașeze la raportul final (ex: articole de presă, fotografii ale locaţiile Proiectului, înregistrări video ale evenimentelor, liste de prezență etc.).

(11) Să ataşeze la raportul de activitate câte un exemplar/o mostră/o fotografie pentru materialele publicitare și de promovare care au fost finanțate prin proiect.

(12) Să promoveze imaginea și denumirea Autorității Finanțatoare cu prilejul tuturor evenimentelor și acțiunilor desfășurate pe durata Proiectului. Orice material publicitar și de promovare realizat și difuzat în cadrul Proiectului va conține sintagma:

**“Proiect cofinanţat de Consiliul Judeţean Braşov” .**

Pe echipamentele sportive care permit inscripționarea se va insera denumirea finanțatorului: ”Consiliul Judeţean Braşov”.

(13) În cazul organizării de competiții, să permită accesul nediscriminatoriu al publicului larg în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către Beneficiar.

Dacă accesul se face pe bază de bilete, Beneficiarul este obligat să acorde înlesniri ale accesului la proiect pentru elevi, studenţi, persoane cu dizabilităţi, veterani de război şi văduvele de război conform legislației în vigoare.

(14) Să permită reprezentanților Autorităţii Finanţatoare accesul la activitățile, acțiunile și manifestările proiectului în scopul monitorizării acestuia.

(15) În cazul în care finanțarea se acordă pentru activități de organizare a unei competiții iar aceasta se desfășoară după finalizarea contractului, Beneficiarul va anunța Autoritatea în legătură cu data exactă a desfășurării competiției, va invita reprezentanții acesteia să ia parte și va furniza: raportul final al competiției, Anexa 7. Bugetul general al competiției și dovezi foto/video până cel târziu la data de 30 aprilie a anului următor. Neprezentarea acestor documente atrage după sine recuperarea integrală a finanţării nerambursabile acordate.

(16) În cazul în care finanțarea se acordă pentru activități de pregătire și participare la competiții, iar competiția are loc după finalizarea contractului, Beneficiarul va anunța Autoritatea în legătură cu data exactă a desfășurării acesteia și va prezenta dovada participării sportivilor clubului (raport de competiție/clasament/altele) până cel târziu la data de 30 aprilie a anului următor . Neprezentarea dovezii atrage după sine recuperarea integrală a finanţării nerambursabile acordate.

(17) să respecte prevederile actului constitutiv şi ale statutului propriu, precum şi statutul şi regulamentele federaţiei sportive naţionale la care este afiliată;

(18) să promoveze spiritul de fair-play, să întreprindă măsurile necesare pentru prevenirea şi combaterea violenţei şi dopajului în cadrul acţiunilor finanţate prin prezentul contract;

(19) în cazul organizării unor competiții sportive oficiale, organizatorul (Beneficiarul finanțării) are obligația să asigure serviciile medicale, ordinea publică şi să respecte normele de pază şi protecţie contra incendiilor la locul de desfăşurare a acţiunilor sportive;

(20) să furnizeze Judeţului Braşov, în maxim 5 zile lucrătoare de la solicitare, orice informaţie cu privire la derularea proiectului sportiv pe care acesta o solicită.

**Art.6. Autoritatea Finanţatoare are următoarele drepturi și obligații:**

(1) Să verifice modul în care este utilizată suma acordată pentru realizarea obiectului contractului.

(2) Să i se restituie sumele neutilizate sau justificate necorespunzător, în termen de 15 zile calendaristice de la data transmiterii notificării către Beneficiar.

(3) Să monitorizeze derularea activităților proiectului.

(4) Să procedeze la verificări parțiale sau ale întregii documentații a proiectului atât în perioada derulării contractului de finanţare nerambursabilă, cât şi ulterior validării raportului final, în scopul completării dosarului finanţării nerambursabile, dar nu mai târziu de 6 luni de la expirarea termenului prevăzut pentru validare.

(5) Dacă Beneficiarul nu reuşeşte să pună în aplicare Proiectul în condiţiile asumate şi stipulate în contractul de finanţare, Autoritatea Finanțatoare are dreptul de a întrerupe plăţile, notificând Beneficiarul în acest sens. Dacă în termen de 15 zile de la notificare Beneficiarul nu remediază situația, contractul se poate rezilia de plin drept, fără a fi necesară intervenția instanței de judecată, Autoritatea Finanțatoare fiind exonerată de plata oricărei despăgubiri de orice fel.

(6) Finanțarea nerambursabilă poate fi redusă și/sau Autoritatea Finanțatoare poate cere restituirea, în totalitate sau parțial, a sumelor deja plătite, dacă Beneficiarul nu respectă termenii contractuali (inclusiv în cererea de finanțare). Autoritatea Finanțatoare are dreptul de a întrerupe plăţile, notificând Beneficiarul în acest sens. Dacă în termen de 15 zile de la notificare Beneficiarul nu remediază situația, contractul se poate rezilia de plin drept, fără a fi necesară intervenția instanței de judecată, Autoritatea Finanțatoare fiind exonerată de plata oricărei despăgubiri de orice fel.

(7) Să vireze sumele alocate din bugetul județean pentru finanțarea Proiectului către Beneficiar, în condițiile prevederilor cap. II din prezentul contract.

(8) Să urmărească şi să verifice conformitatea documentelor depuse de Beneficiar la decont, atât pentru finanțarea nerambursabilă, cât şi pentru contribuţia proprie sau atrasă.

(9) Să întocmească rapoarte de specialitate, prin Serviciul Relații Externe, Învățământ, Cultură, Turism, Sport, privind modul de îndeplinire a activităților proiectului și conformitatea cheltuielilor.

**CAP. IV FORŢA MAJORĂ**

**Art.7**. (1) Forța majoră este constatată de o autoritate competentă. Forţa majoră exonerează părţile de îndeplinirea obligaţiilor prevăzute în prezentul contract.

(2) Partea care invocă forţa majoră are obligaţia de a notifica celeilalte părţi, imediat şi în mod complet producerea forţei majore şi de a lua orice măsură care îi stă la dispoziţie în vederea încetării acesteia.

(3) Dacă forţa majoră acţionează sau se estimează că va acţiona o perioadă mai mare de trei luni, orice parte are dreptul să notifice celeilalte părţi încetarea de plin drept a prezentului contract, fără ca nici o parte să poată pretinde daune – interese.

**CAP. V. ÎNCETAREA CONTRACTULUI**

**Art. 8.** (1) Contractul de finanțare încetează prin:

-executare;

-ajungerea la termen

-acordul de voință al părților contractante.

(2) În cazul în care una dintre părţi nu îşi respectă obligaţiile asumate prin contract, partea lezată va notifica părţii în culpă să depună toate diligenţele pentru executarea corespunzătoare a clauzelor contractuale.

(3) Dacă partea în culpă nu se conformează în termen de 15 zile calendaristice de la primirea notificării, contractul de finanțare poate fi reziliat de plin drept, fără a fi necesară intervenția instanței de judecată.

**CAP. VI. RĂSPUNDEREA CONTRACTUALĂ**

**Art.9.** Părţile contractante răspund pentru prejudiciile cauzate prin neîndeplinirea sau îndeplinirea necorespunzătoare a obligaţiilor asumate prin prezentul contract.

**Art.10.** (1) Nerespectarea de către Beneficiar a obligaţiilor asumate prin prezentul contract atrage obligarea acestuia la restituirea parţială sau integrală a sumelor primite, la care se adaugă majorările de întârziere conform art. 183, alin 2 din Legea 207/2015.

(2) Pentru nerestituirea sumelor nejustificate sau justificate necorespunzător în termen de 15 zile calendaristice de la data comunicării notificării, se vor percepe majorările de întărziere prevăzute la art.10 (1).

(3) Nerespectarea prevederilor de la art. 5 (12) privind promovarea imaginii și denumirii Autorităţii Finanţatoare - Consiliul Judeţean Braşov - se sancţionează prin diminuarea cu 10% a finanţării nerambursabile acordate.

(4) Nedepunerea raportului final în termen, din vina exclusivă a Beneficiarului, duce la rezilierea contractului de finanțare și recuperarea finanţării nerambursabile acordate.

**Art.11.** Modul de utilizare a sumelor acordate sub forma finanţărilor nerambursabile din fonduri publice este supus controlului Autorităţii Finanţatoare, a Curţii de Conturi şi a oricărei instituţii cu atribuţii în domeniul controlului financiar-fiscal, în conformitate cu prevederile legale în vigoare.

**Art.12.** În cazul neregulilor constatate ulterior finalizării implementării Proiectului, Beneficiarul are obligaţia să restituie debitul constatat, precum şi majorările de întârziere aferente. În cazul nerespectării obligaţiei de restituire a debitului, Autoritatea Finanţatoare va sesiza organele competente în vederea declanşării executării.

**CAP. VII. MODIFICAREA CONTRACTULUI**

**Art.13.** (1) Modificările contractului de finanțare nerambursabilă prin act adițional nu pot afecta scopul și obiectivele proiectului, rezultatele, valoarea maximă a finanțării nerambursabile prevăzute prin contract și nici factorii de evaluare care au stat la baza acordării finanțării nerambursabile.

(2) În situația în care, din motive obiective, Beneficiarul contractului apreciază că se impune o modificare a contractului de finanţare, acesta va solicita în scris încheiarea unui act adiţional. Solicitarea va include obligatoriu motivarea, însoțită de documente justificative și de Anexa 1.3 *Acțiunile, activitățile din cadrul proiectului* modificată respectiv Anexa 1.2. *Bugetul acțiunii activității din cadrul proiectului*, cu evidențierea clară a liniilor bugetare afectate.

(3) Prevederile actului adiţional devin operabile de drept după semnarea acestuia de către părţi.

(4) Solicitările de acte adiționale care modifică scopul si obiectivele proiectului, rezultatele, valoarea maximă a finanțării nerambursabile prevăzute prin contract sau factorii de evaluare care au stat la baza acordării finanțării nerambursabile conduc la rezilierea contractului de finanțare.

(5) Prin excepţie, pentru modificările care vizează modul de organizare - perioada şi locul de desfășurare a activităților - fără a modifica data finală de implementare a proiectului, se notifică autoritatea finanţatoare, nefiind necesară încheierea unui act adiţional. Notificarea va fi însoțită de Anexa 1.3 *Acțiunile, activitățile din cadrul proiectului* modificată, cu evidențierea clară a acestora.

**CAP. VIII. LITIGII**

**Art.14.** (1) Litigiile izvorâte între părţi în legătură cu interpretarea sau derularea prezentului contract se vor soluţiona pe cale amiabilă.

(2) În cazul în care soluţionarea pe această cale nu va fi posibilă, litigiul va fi supus spre soluţionare instanţelor de judecată competente.

**CAP. IX. DISPOZIŢII FINALE**

**Art.15.** Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.

**Art.16.** Orice comunicare între părţi referitoare la îndeplinirea prezentului contract va fi transmisă în scris. Orice document scris trebuie înregistrat atât în momentul transmiterii, cât şi în momentul primirii.

**Art.17.** Prezentul contract se încheie în 3 (trei) exemplare, dintre care 2 (două) exemplare pentru Autoritatea Finanțatare şi 1 (unul) exemplar pentru Beneficiar.

**Autoritatea Finanţatoare, Beneficiar,**